Uta Ranke-Heinemann

Uta Ranke-Heinemann (født Heinemann 2. oktober 1927 i Essen i Tyskland, død 25. mars 2021) var en tysk teolog, akademiker og forfatter. Hun hadde den ikke-konfesjonelle lærestolen i religionshistorie ved Universitetet i Duisburg-Essen.


== Liv og virke ==


=== Bakgrunn ===
Heinemanns foreldre var protestanter av kalvinistisk overbevisning. Hun var deres eldste datter. Hennes far, Gustav Heinemann, var sosialdemokratisk politiker som satt som Tysklands president fra 1969 til 1974. Moren, Hilda født Ordemann, nedstammet fra Albrecht von Haller.


=== Karriere ===
Etter nesten syv års studier av protestantisk teologi ved universitetene i Bonn, Basel, Oxford og Montpellier konverterte hun til katolisismen i 1953 og ble promovert til doktor i teologi i 1954 ved  Universitetet i München, rettledet av dogmatikeren Michael Schmaus med avhandlingen Das frühe Mönchtum. Seine Motive nach den Selbstzeugnissen der ersten Mönche. I München hadde hun studert med blant annet Elisabeth Gössmann og Joseph Ratzinger. 
Fra 1955 var hun først dosent ved det erkebiskoppelige kateketinneseminar i Bonn, og fra 1965 ved den pedagogiske høyskole i Neuss. I 1969 ble Ranke-Heinemann den første kvinne som innehadde en teologisk lærestol ved et tysk universitet. I det følgende hadde hun lærestolen for oldkirkens historie og Det nye testamente ved universitetet i Essen. 
I 1987 trakk biskopen av Essen, Franz Hengsbach, tilbake hennes læremandat for undervisning av katolsk teologi, etter at hun hadde avvist jomfrufødselen. Dette gjorde henne de facto diskvalifisert fra den undervisningsstilling hun hadde innehatt i tre år.


=== «Avskjed fra den tradisjonelle kristendom» ===
Ranke-Heinemann tok i 1992 i en bok «avskjed fra tradisjonell kristendom» og oppsummerte hva det innebar i syv punkter:
Bibelen er ikke Guds ord, men forfattet av mennesker.
Forestillingen om at Gud eksisterer i tre personer skyldes menneskelige forestillinger.
Jesus er menneske, ikke Gud.
Maria i er Jesu mor; hun er ikke Guds mor.
Gud skapte himmel og jord, men helvete er et produkt av den menneskelige fantasi.
Verken djevelen eller arvesynden eksisterer.
Et blodig sonoffer på Korset er et hedensk menneskeoffer, med forbilder fra den religiøse steinalder.


=== Personlig ===
Den 30. desember 1954 giftet hun seg med en gammel klassekamerat, den katolske religionslæreren Edmund Ranke. Ranke-Heinemanns niese er Christina Rau, hvis ektemann Johannes Rau var Tysklands president fra 1999 til 2006.


=== Død ===
Ranke-Heinemann døde 25. mars 2021 i en alder av 93 år.


== Verker ==
Weisheit der Wüstenväter. Patmos, Düsseldorf 1958.
Der Protestantismus. Wesen und Werden. Mit einem Vorwort von Karl Rahner. Hans Driewer, Essen 1962.
Von christlicher Existenz. Hans Driewer, Essen 1964.
Das frühe Mönchtum. Seine Motive nach den Selbstzeugnissen. Hans Driewer, Essen 1964.
Antwort auf aktuelle Glaubensfragen. Hans Driewer, Essen 1965.
Gedanken zu Sonntagsepisteln. Ein Jahreszyklus. Hans Driewer, Essen 1967.
Christentum für Gläubige und Ungläubige. Hans Driewer, Essen 1968.
Die sogenannte Mischehe. Zu den kirchenrechtlichen Fragen der konfessionsverschiedenen Ehe. Paulus/Bitter, Recklinghausen 1968.
Widerworte. Friedensreden und Streitschriften. TORSO, Essen 1985, ISBN 3-924868-03-4.
erweitert um Texte zu Maria und dem Zölibat: Goldmann, München 1987.
Eunuchen für das Himmelreich - Katholische Kirche und Sexualität
Ranke-Heinemann, Uta (2002) [1992]. Nein und Amen. Mein Abschied vom traditionellen Christentum (tysk). Munich: Heyne. ISBN 3-453-21182-0. 
1992 edition translated as:Ranke-Heinemann, Uta (1994) [1992]. Putting away childish things: the Virgin birth, the empty tomb, and other fairy tales you don't need to believe to have a living faith. translator Peter Heinegg. San Francisco: Harper. ISBN 0-06-066861-X. 


== Litteratur ==
Werner Alberts: Uta Ranke-Heinemann. Abschied vom Christentum. Patmos, Düsseldorf 2004, ISBN 3-491-72476-7.


== Referanser ==